ΓΡΑΠΤΗ ΕΡΩΤΗΣΗ E-3659/02

υποβολή: Rosa Migulez Ramos (PSE) προς την Επιτροπή

(18 Δεκεμβρίου 2002)

Θέμα: Πετρελαιοκηλίδα στη Γαλικία: οικονομικοί πόροι

Σε ό,τι αφορά την καταστροφή που προκλήθηκε από το ατύχημα του πετρελαιοφόρου Prestige, με ποιους πόρους σκοπεύει η Επιτροπή να αντιμετωπίσει τις ζοφερές κοινωνικο-οικονομικές επιπτώσεις που θα έχει το ατύχημα αυτό για μια ευρωπαϊκή περιφέρεια, τη Γαλικία, περιφέρεια του στόχου 1 και με δυσκολίες στην αναπτυξιακή της διαδικασία·

Ποια συγκεκριμένα αιτήματα έχειποβάλει στην Επιτροπή προς το σκοπό αυτό το θιγόμενο κράτος μέλος·

Απάντηση του κ. Barnier εξ ονόματος της Επιτροπής

(26 Φεβρουαρίου 2003)

Η Επιτροπή θα ήθελε να τονίσει τα ειδικά μέτρα για τη χρηματοδότηση, σε κοινοτικό επίπεδο, των ενεργειών για την αντιμετώπιση των συνεπειών από το ναυάγιο του πετρελαιοφόρου Prestige και ότιπάρχει ένας αριθμός κοινοτικών χρηματοδοτικών μέσων για τις δαπάνες που δεν καλύπτονται από ασφάλειες.

Αρχικά, όσον αφορά τα μέτρα για την αντιμετώπιση των συνεπειών της πετρελαιοκηλίδας στις περιφέρειες των κρατών μελών, οι σχετικές αρχές, εντός του ορίου των πιστώσεων που χορηγούνται για όλη την περίοδο 2000-2006 και λαμβάνονταςπόψη τις προτεραιότητες οικονομικής ανάπτυξης, μπορούν να προσφύγουν στη συγχρηματοδότηση του Ευρωπαϊκού Ταμείου Περιφερειακής Ανάπτυξης (ΕΤΠΑ).

Στο πλαίσιο του Επιχειρησιακού Προγράμματος (ΕΠ) της Γαλικίας 2000-2006 όπως και στο Κοινοτικό Πλαίσιο Στήριξης για την Ισπανία στόχος 1, η αρχή διαχείρισης του εν λόγω ΕΠ (στη συγκεκριμένη περίπτωση το ισπανικό Υπουργείο Οικονομικών με συναρμόδια τη κυβέρνηση της Γαλικίας) έχει τη δυνατότητα, κατόπιν εγκρίσεως της επιτροπής παρακολούθησης της εν λόγω παρέμβασης, να τροποποιήσει το συμπλήρωμα προγραμματισμού ώστε να διατεθούν περισσότεροι πόροι στα μέτρα που μπορούν να συμβάλουν στην αντιμετώπιση των συνεπειών της καταστροφής, χωρίς ωστόσο να μεταβληθούν τα ποσά που κατανέμονται ανά άξονα προτεραιότητας του ΕΠ. Οι τροποποιήσεις αυτές θα μπορούσαν επίσης να επηρεάσουν τα ποσοστά συγχρηματοδότησης των μέτρων.

Εξάλλου, το άρθρο 14 παράγραφος 2 του κανονισμού (ΕΚ) αριθ. 1260/1999 του Συμβουλίου της 21ης Ιουνίου 1999 περί γενικών διατάξεων για τα Διαρθρωτικά Ταμεία(1) επιτρέπει την τροποποίηση του ΕΠ εφόσον επέλθουν σημαντικές αλλαγές στην οικονομική και κοινωνική κατάσταση και στην αγορά εργασίας. Μια τέτοια τροποποίηση, για την οποία απαιτείται απόφαση της Επιτροπής, θα επιτρέψει τη μεταβολή των ποσών χρηματοδότησης που διατίθενται σε κάθε άξονα.

Μέχρι σήμερα, οι ισπανικές αρχές διαβίβασαν μόνο την επιθυμία τους να χρησιμοποιήσουν το μέτρο 3.5 (Actuaciones medioambientales en costas) του ΕΠ της Γαλικίας 2000-2006, στο οποίο χορηγείται ενίσχυση του ΕΤΠΑ ύψους 64 516 472 ευρώ, για την πραγματοποίηση ορισμένων εργασιών καθαρισμού.

Δεύτερον, θα μπορούσε να προβλεφθεί προσφυγή στο Ταμείο Συνοχής, εφόσον το επιθυμούν οι ισπανικές αρχές και σύμφωνα με τις συνήθεις διαδικασίες του Ταμείου για τις εργασίες που θα πραγματοποιηθούν σχετικά με το ναυάγιο το οποίο βρίσκεται στην ισπανική αποκλειστική οικονομική ζώνη.

Τρίτον, η Επιτροπή έλαβε επίσημη αίτηση από τις ισπανικές αρχές, στις 14 Ιανουαρίου 2003, για την κινητοποίηση του ταμείου αλληλεγγύης για χρηματοδοτική ενίσχυση η οποία προορίζεται για την πληρωμή των δαπανών καθαρισμού των ακτών της Γαλικίας οι οποίες έχουν ρυπανθεί από τις πετρελαιοκηλίδες συνεπεία του ναυαγίου του Prestige.

Η Επιτροπή εξετάζει επί του παρόντος το αίτημα βάσει των πληροφοριών που έχουν παρασχεθεί στην αίτηση και θα απαντήσει το συντομότερο δυνατό σύμφωνα με τις απαιτήσεις του κανονισμού.

Η Επιτροπή θα ήθελε ωστόσο ναπενθυμίσει στο Αξιότιμο Μέλος του Κοινοβουλίου ότι το Ταμείο Αλληλεγγύης της Ευρωπαϊκής Ένωσης (ΤΑΕΕ) έχει συσταθεί για την παροχή βοήθειας κυρίως στην περίπτωση φυσικών καταστροφών και τα κριτήρια επιλεξιμότητας είναι συγκεκριμένα. Οι πιστώσεις μπορεί να χρησιμοποιηθούν μόνο για την παροχή άμεσης ενίσχυσης σύμφωνα με τα κριτήρια επιλεξιμότητας που αναφέρονται στον κανονισμό του ΤΑΕΕ(2). Μπορεί ναπάρξει παρέμβαση μόνο για τη χρηματοδότηση δημόσιων ζημιών που δεν καλύπτονται από τις ασφάλειες. Αλλά δεν είναι δυνατόν να καλυφθούν οικονομικές απώλειες (π.χ. για τους αλιείς ή στον τουριστικό τομέα).

(1) ΕΕ L 161 της 26.6.1999.

(2) Κανονισμός (ΕΚ) αριθ. 2012/2002 του Συμβουλίου της 11ης Νοεμβρίου 2002 για την ίδρυση του Ταμείου Αλληλεγγύης της Ευρωπαϊκής Ένωσης, ΕΕ L 311 της 14.11.2002.